ມີຄົນເບິ່ງ ການແຂ່ງຂັນ Super Bowl ປີນີ້ ຫຼາຍເປັນປະຫວັດການ 
ມີຄົນເບິ່ງ ການແຂ່ງຂັນ ຊິງແຊັມຟຸດບອນອາເມຣິກັນ ຫລື Super Bowl ຜ່ານທາງໂທລະພາບ ເຖິງ 114 ລ້ານ 4 ແສນຄົນ ເມື່ອແລງວັນອາທິດແລ້ວນີ້.
ການຖ່າຍທອດໂທລະພາບ ການແຂ່ງຂັນຊິງແຊັມສັນນິບາດ ຟຸດບອນແຫ່ງຊາດອາເມຣິກັນ ຫລື NFL ທີ່ເອີ້ນວ່າ Super Bowl ໃນແລງວັນອາທິດທີ່ຜ່ານມານີ້ ເປັນລາຍການທີ່ມີຄົນ ເບິ່ງຫລາຍທີ່ສຸດເປັນປະຫວັດການຂອງສະຫະລັດ ໄຊຊະນະຢ່າງໜ້າຕື່ນເຕັ້ນ 28 ຕໍ່ 24 ໂດຍທີມ Patriots ຂອງ ເຂດ New England ຕໍ່ທີມ Seahawks ຈາກນະຄອນ Seat- tle ມີຊາວອາເມຣິກັນ 114 ລ້ານ 4 ແສນຄົນ ໄດ້ເບິ່ງກັນ ອີງ ຕາມໂທລະພາບ NBC ທີ່ໄດ້ຖ່າຍທອດການແຂ່ງຂັນດັ່ງກ່າວ ຢູ່ນອກນະຄອນ Phoenix ໃນລັດ Arizona ນັ້ນກໍຄື ມີ 2 ລ້ານ 2 ແສນຄົນ ຫລາຍກວ່າການແຂ່ງຂັນ Super Bowl ຄັ້ງກ່ອນ ຊຶ່ງມີຜູ້ເບິ່ງຜູ້ຊົມຫລາຍເປັນປະຫວັດການຄືກັນ ເວລາທີມ Seahawks ໄດ້ໄຊຊະນະທີມ Bronco ຂອງນະຄອນ Denver ຢູ່ນອກນະຄອນ New York ປະທານກຸ່ມກິລາ ໂທລະພາບ NBC ທ່ານ Mark Lazarus ກ່າວວ່າ ປີນີ້ມີ 600,000 ຄົນ ເບິ່ງການແຂ່ງຂັນ ທີ່ມີການປະກາດເປັນພາສາສະແປນິສ ຢູ່ໃນ ຕາໜ່າງເຄເບີລ ຂອງໂທລະພາບ NBC Universal ເຈັດໃນຈຳນວນແປດລາຍການ ທີ່ມີຄົນເບິ່ງຫລາຍທີ່ສຸດຢູ່ໃນປະຫວັດສາດ ສະຫະລັດ ແມ່ນ Super Bowl ເພາະວ່າ ມີບັນດາຜູ້ຄົນເບິ່ງ Super Bowl ຫລາຍທີ່ສຸດນັ້ນ ການໂຄສະນາ ສຳຫລັບ ປີນີ້ຈຶ່ງສູງເປັນປະຫວັດການຄື 4 ລ້ານ 5 ແສນໂດລາ ຕໍ່ 30 ວິນາທີ